钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 丙戌秋月以皇次子生赐万喜金字彩花金币
## 钦定古今图书集成/明伦汇编/宫闱典/第079卷 > 高宗建炎元年六月辛未以子旉生大赦按宋史高宗本纪云云==绍兴元年，太常请行高禖之祀。== > 丙戌秋月以皇次子生赐万喜金字彩花金币

等物　　　　　　　　　　　于《慎行》。

西宫送喜到宸旒，侍从恩随禁苑优。胜剪双枝花作
彩，金镌万喜字当头。他年茅土应藩汉，此日珪璋早
颂周。共识昭陵多王气，年年春色满龙楼。

《后汉书谯元传》：“成帝永始二年，有日食之灾，乃诏举
敦朴逊让有行义者各一人。州举元诣公车，对策高
第，拜议郎。帝始作期门，数为微行，立赵飞燕为皇后。
后专宠，怀忌皇太子，多横夭折。元上书谏曰：臣闻王
者承天继宗，统极，保业延祚，莫急后嗣，故《易》有干蛊
之义，《诗》咏众多之福。今陛下圣嗣未立，天下属望，而”
不惟社稷之计，专念微行之事，爱幸用于所惑，曲意
留于非正。窃闻后宫皇太子产而不育。臣闻之怛然，
痛心伤剥，窃怀忧国，不忘须臾。夫警卫不修，则患生
非常。忽有醉酒狂夫，分争道路，既无尊严之仪，岂识
上下之别？此恐奸人起于毂下，而贼乱发于左右也。
愿陛下念天下之至重，爱金玉之身，“均九女之施，存
无穷之福，天下幸甚。”时数有灾异，元辄陈其变，既不
省纳，故久稽郎官。

《晋书五行志》：海西公初生皇子，百姓歌曰：“凤凰生一
雏，天下莫不喜。本言是马驹，今定成龙子。”其歌甚美，
其旨甚微。海西公不男，使左右向龙，与内侍接，生子，
以为己子。

《宋书武帝本纪》：“高祖诸子旦问起居，入阁，脱公服，止
著裙帽，如家人之礼。”

《唐书褚遂良传》：“于时皇子虽幼，皆外任都督刺史。遂
良谏曰，昔二汉以郡国参治，杂用周制。今州县率仿
秦法，而皇子孺年并任刺史，陛下诚以至亲捍四方。
虽然，刺史，民之师帅也，得人则下安措，失人则家劳
攰。故汉宣帝曰：‘与我共治，惟良二千石乎’？臣谓皇子
未冠者，可且留京师，教以经学，畏仰天威，不敢犯禁”，
养成德器，审堪临州，然后敦遣。昔东汉明、章诸帝，友
爱子弟，虽各有国，幼者率留京师，训饬以“礼。讫其世，
诸王数十百，惟二人以恶败，自馀餐和染教，皆为善
良。此前事已验，惟陛下省察！”帝嘉纳。

《宋史张昭传》：“昭，后唐为都官员外郎。时皇子竞尚奢
侈，昭疏谏曰，帝王之子，长于深宫，安于逸乐，纷华之
玩，丝竹之音，日接于耳目，不与骄期而骄自至。倘非
天姿英敏，识本清明，以此荡心，焉能无惑。苟不豫为
教道，何以置之盘牙？臣见先帝时，皇子、皇弟尽喜无
籍玩物之言，厌闻致治经邦之论，入则务饰姬姜，出
则广增仆马，亲宾满坐，食客盈门，箴规者少，谐谑者
多。以此而欲托以主治，不亦难乎？”臣请诸皇子各置
师傅，陛下令皇子屈身师事之，讲论道德。使一日之
中，止记一事，一岁之内，所记渐多。每月终令师傅具
录奏闻。或皇子上谒之时，陛下更令侍臣面问，十中
得五，为益良多。博识安危之理，深知成败之由。臣又
闻古之人君，即位而封太子，拜诸王，究其所由，盖有
深旨。使庶不乱嫡，疏不间亲，礼秩有常，邪慝不作。近代人君，失于此道，以至邦家构患，衅隙萌生。昔隋祖
聪明，炀帝亦倾杨勇；太宗齐圣，魏王终覆承乾。臣每
读古书，深悲其事。愿于圣代，杜此厉阶。其于卜贰封
宗，在臣未敢轻议。臣“请诸王子于恩泽赐与之间，婚
姻省侍之际，依庶嫡而为礼秩，据亲疏而定节文，示
以等威，绝其徼幸，保宗之道，莫大于斯。”明宗览疏而
不用。

《周起传》：“起权知开封府，尝奏事殿中，适仁宗始生，帝
曰：‘卿知朕喜乎？宜贺我有子矣’。即入禁中，怀金钱出，
探以赐起。”

《默记》张茂实，太尉章圣之子，尚宫朱氏所生。章圣畏
惧刘后，凡后宫生皇子、公主俱不留，以与内侍张景
宗，令养视，遂冒姓张。既长，景宗奏授三班奉职。入谢
日，章圣曰：“孩儿且许大也。”昭陵出阁，以为春坊谒者，
后擢副富郑公使辽，作殿前步帅。中丞韩绛言茂实
出自宫中，迹涉可疑，富弼引以为殿帅，盖尝同奉使，
交结有自，弼惶恐待罪。然朝廷考校茂实之除拜岁
月，非弼进拟出绛知蔡州，弼乃止。厚陵为皇太子，茂
实入朝，至东华门外，居民樊用者迎马首连呼曰：“亏
尔太尉！”茂实惶恐，执诣有司，以为狂人而黥之，知其
实非狂人也。茂实缘此求外郡，至厚陵即位，避藩邸
讳，改名。孜颇疏之。自知蔡州，坐事移曹州，忧恐以卒，
谥勤惠。滕元发言，尝因其病问之，至卧内茂实，岸帻
起坐，其头角巉然，真龙种也。全类其表。盖本朝内臣
养子，未有大用至节帅者，此可验矣。其子询字仲谋，
贤雅能诗，有子与邸中作婿，此可怪也。
《宋史哲宗本纪》：皇太后垂帘于福宁殿，谕珪等曰：“皇
子性庄重，从学颖悟，自皇帝服药”，手写佛经，为帝祈
福，因出以示珪等，所书字极端谨，珪等称贺。

《元史文宗本纪》：“至顺二年春正月癸卯，以皇子古纳
荅剌疹疾愈，赐燕铁木儿及公主察吉儿各金百两、
银五百两、钞二千锭，撒敦等金银钞各有差。又赐医、
巫、乳媪、宦官、卫士六百人金三百五十两、银三千四
百两、钞五千三百四十锭。二月己未，命西僧为皇子
古纳荅剌作佛事一周岁。”

《退朝录》：近世诸王公主制中，称皇子、皇弟、皇女，疑“皇”
字相承为例，止合云第几子、第几弟、第几女云
贵耳。集，东坡天人也，凡作一文，必有深旨。撰小儿致
语云：“自古以来，未有祖宗之仁厚。上天所祐，愿生贤
圣之子孙。”其意深切。著《明。